شەفەق نیوز/ دەسەی گشتی كەشناسی عراق، ئمڕوو جومعە، راگەیان، مەزەنە کرێد شەپوولیگ نوو  خوەڵ و توز ناوچەیل ناوەڕاس و خوار عراق بگرێدەو و كاریگەری لەبان ناوچەیل هەرێم كوردستان دروس کەێد و تا رووژ سێشەممە ئەو شەپوولە وەردەوام بوود.
دەسەی گشتی كەشناسی عراق لە بەیاننامیگ ک بڵاویکردیە راگەیان، لە ئمڕووە شەپوولیگ خوەڵ و توز ناوچە جیایەیل ناوەڕاس و خوارعراق و هەرێم کوردستان گرێدەو، مەودای دوینین لە چەن ناوچەیگ باشوور کەفێدە مابەێن 3-5 كیلۆمەتر، و کاریگەری شەپۆلەگە لەبان ناوچەیل هەرێم کەمترە، و مەودای دوینن هالە مابەین  6-8 كیلۆمەتر.
ئاشکەرایکرد، کاریگەری خوەڵەگە لە رووژ دوشەممە فرەترەو بوود لەناچەیل باشوور عراق مەودای دوینین رەسێده هەزار مەتر و وەگورەی پیشبینیەیل شەپۆلەگە تا ئیوارەی رووژ سێشەممە وەردەوام بوود.
